System Ddosbarthiad Cemegol Therapiwtig Anatomegol

Defnyddir y System Ddosbarthiad Cemegol Therapiwtig Anatomegol (ATC)O'r Saesneg: Anatomical Therapeutic Chemical (ATC) Classification System i ddosbarthu cyffuriau meddyginiaethol. Fe'i rheolir gan Ganolfan Gydweithiol Cyfundrefn Iechyd y Byd (WHO) dros Fethodoleg Ystadegau Cyffuriau, a chyhoeddwyd yn gyntaf ym 1976. WHO Collaborating Centre for Drug Statistics Methodology: About the ATC/DDD system 

Mae'r system yn rhannu cyffuriau i wahanol grwpiau yn ôl yr organ neu system maent yn gweithredu arno ac/neu eu nodweddion therapiwtig a chemegol.

 Dosbarthiad 
Dosbarthir cyffuriau mewn grwpiau ar bum wahanol lefel yn y system ATC:

 Lefel gyntaf 
Mae lefel gyntaf y côd yn dynodi'r brif grŵp anatomegol ac yn cynnwys un lythyren. Mae yna 14 prif grŵp: WHO Collaborating Centre for Drug Statistics Methodology: ATC/DDD Index

CôdCynnwys A Llwybr treulio a metabolaeth B Gwaed ac organau sy'n ffurfio gwaed C System gardiofasgwlaidd D Dermatolegol G System genhedlol-wrinol a hormonau rhyw H Paratoadau hormonaidd hollgorffol, ac eithrio hormonau rhyw ac inswlinau J Cyffuriau gwrth-heintiol ar gyfer defnydd hollgorffol L Cyffuriau gwrth-neoplasm ac imiwnofodylyddion M System gyhyrysgerbydol N System nerfol P Cynhyrchion gwrth-barasitig, pryfleiddiaid ac ymlidwyr pryfed R System resbiradu S System y synhwyrau V Amrywiol

 Ail lefel 
Mae ail lefel y côd yn dynodi'r prif grŵp therapiwtig ac yn cynnwys dau ddigid.

Enghraifft: C03 Diwretigion

 Trydedd lefel 
Mae trydedd lefel y côd yn dynodi'r is-grŵp therapiwtig/ffarmacolegol ac yn cynnwys un lythyren.

Enghraifft: C03C Diwretigion nenfwd-uchel

 Pedwaredd lefel 
Mae pedwaredd lefel y côd yn dynodi'r is-grŵp gemegol/therapiwtig/ffarmacolegol ac yn cynnwys un lythyren.

Enghraifft: C03CA Sylffonamidau

 Pumed lefel 
Mae pumed lefel y côd yn dynodi'r sylwedd cemegol ac yn cynnwys dau ddigid.

Enghraifft: C03CA01 Ffwrosemid

 ATCvet 
Defnyddir y System Ddosbarthiad Cemegol Therapiwtig Anatomegol ar gyfer cynhyrchion milfeddygol (ATCvet) i ddosbarthu cyffuriau milfeddygol. Creir codau ATCvet trwy roi'r llythyren Q o flaen côd ATC y mwyafrif o feddyginiaethau dynol. Er enghraifft, mae gan furosemid a ddefnyddir ym milfeddygaeth y côd QC03CA01.

Defnyddir rhai codau ar gyfer cyffuriau milfeddygol yn unig, megis QI Imiwnolegion, QJ51 Gwrth-facterialau at ddiben mewnfronnol neu QN05AX90 amperozide. WHO Collaborating Centre for Drug Statistics Methodology: About the ATCvet classification system 

 Dos Dyddiol Diffiniedig 

Mae'r system ATC hefyd yn cynnwys Dosau Dyddiol Diffiniedig (DDDau) ar gyfer nifer o gyffuriau. Mesuriad yw hwn o gymeriant cyffur ar sail dos dyddiol arferol cyffur penodol. Yn ôl y diffiniad, DDD yw'r "dos cynhaliaeth cyfartalog y diwrnod ar gyfer cyffur a ddefnyddir am ei brif alw mewn oedolion".

 Cyfeiriadau 

 Dolenni allanol 
  Gwefan swyddogol ATC, gwesteir gan Ganolfan Gydweithiol y WHO dros Fethodoleg Ystadegau Cyffuriau
  Cyflwyniad i ATC, Canolfan Ymchwil Meddygaeth Deuluol Prifysgol Sydney

Categori:Cyffuriau
ATC